En kvinde er blevet forbrændt og er blevet overført til Rigshospitalets brandsårsafdeling efter en brand i et hus på Tranum Engevej nær Brovst.

En kvinde er blevet forbrændt og overført til brandsårsafdelingen i København, efter at der søndag morgen udbrød brand i et hus på Tranum Engevej mellem Tranum og Birkelse. Branden opstod omkring klokken 06.30. Ifølge politiet er kvindens forbrændinger ikke livsfarlige, men dog så alvorlige at hun skal overføres til Rigshospitalet. Nordjyllands Politi har på nuværende tidspunkt ikke flere oplysninger om branden.